बरसात के समय क्षेत्र में अक्सर सीवर लाइनें चोक हो जाती हैं, जिससे सीवर का दूषित जल गंगा में गिरकर उसे प्रदूषित करता है। जिससे यहाँ हर रोज आने वाले हजारों श्रद्धालुओं की आस्था को ठेस पहुँचती है। इतना कुछ होने के बाद भी अभी तक इसका स्थायी समाधान नहीं किया जा रहा है। क्षेत्र में सीवर के गंगा में गिरने से आस-पास के लोगों को दुर्गन्ध के चलते परेशानी झेलनी पड़ती है। ऐसी स्थिति में अक्सर श्रद्धालु गंगा जल से आचमन व उसमें डुबकी लगाने से कतराते हैं। सरकार के स्वच्छ गंगा मिशन की इस तरह धज्जियाँ उड़ने के बाद अब लोग उम्मीद हारते दिख रहे हैं।